Гэты першы вопыт мяне вельмі натхніў. І ў мяне пачала фармавацца ідэя стварыць нейкі сучасны вясковы клуб, куды могуць прыйсці дарослыя і дзеці і атрымаць актуальныя веды, абмяняцца ідэямі, заняцца творчасцю, развіць крэатыўнае мысленне, якога так не хапае ў афіцыйнай сістэме адукацыі. У гэтым кірунку мы і будзем развіваць свой праект Dymki — ствараць утульнае месца для адпачынку і творчага развіцця, для стымулу ініцыятыўнасці.